एह राज के अस्थापना अठारहवीं सदी के बीचा में, लोकल जमींदार बलवंत सिंह द्वारा कइल गइल जब भारत में मुग़ल राज के बिघटन होखत रहल, ओकरे बाद ई राज के शासक लोग अवध के नबाब लोगन आ ब्रिटिश शासन के सामंत के रूप में एह इलाका पर शासन कइल। 1910 में ई राज ब्रिटिश भारत के एगो पूरा तरीका के रियासत के दर्जा पा गइल। 15 अगस्त 1947 भारत के अंगरेजी राज से आज़ादी मिलल आ एकरे बाद बनारस राज के भारत में विलय हो गइल आ ई तत्कालीन संजुक्त प्रांत (यूनाइटेड प्रोविंस) के हिस्सा बन गइल। आजो एह राजघराना के बंसज काशी नरेश चाहे राजा बनारस के नाँव से बनारस के जनता के आदर पावे लें।